CELEX: 52015JC0007
Language: sk
Date: 2015-03-06
Title: Spoločný návrh NARIADENIE RADY, ktorým sa mení nariadenie Rady (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

EURÓPSKA KOMISIA
            V Bruseli6. 3. 2015
            JOIN(2015) 7 final
            2015/0064(NLE)
            Spoločný návrh
            NARIADENIE RADY,
            ktorým sa mení nariadenie Rady (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
            
               
         
         
            
               DÔVODOVÁ SPRÁVA
            
            
               (1)Rada prijala 23. decembra 2013 v súlade s rezolúciou Bezpečnostnej rady Organizácie Spojených národov (rezolúcia BR OSN) č. 2127 (2013) z 5. decembra 2013 rozhodnutie 2013/798/SZBP o reštriktívnych opatreniach voči Stredoafrickej republike, ktorým sa stanovuje zbrojné embargo.
            
            
               (2)Bezpečnostná rada Organizácie Spojených národov 22. januára 2015 prijala rezolúciu č. 2196 (2015), ktorou sa objasňuje rozsah zbrojného embarga a menia kritériá pre zmrazenie aktív. S cieľom vykonať rezolúciu BR OSN č. 2196 (2015) Rada pripravuje rozhodnutie, ktorým sa mení rozhodnutie 2013/798/SZBP. 
            
            
               (3)Vysoká predstaviteľka Únie pre zahraničné veci a bezpečnostnú politiku a Komisia by preto mali predložiť nový návrh nariadenia o reštriktívnych opatreniach vzhľadom na situáciu v Stredoafrickej republike. 
            
            
               2015/0064 (NLE)
            
            
               Spoločný návrh
            
            
               NARIADENIE RADY,
            
            
               ktorým sa mení nariadenie Rady (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 215,
            
            
               so zreteľom na rozhodnutie Rady 2013/798/SZBP z 23. decembra 2013 o reštriktívnych opatreniach voči Stredoafrickej republike
                  1
               ,
            
            
               so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie,
            
            
               keďže:
            
            
               (1)Nariadením Rady (EÚ) č. 224/2014
                  2
                nadobúdajú účinnosť určité opatrenia stanovené v rozhodnutí 2013/798/SZBP.
            
            
               (2)Rezolúcia Bezpečnostnej rady Organizácie Spojených národov č. 2127 (2013) z 5. decembra 2013, rezolúcia Bezpečnostnej rady Organizácie Spojených národov č. 2134 (2014) z 28. januára 2014 a rozhodnutie Rady 2013/798/SZBP stanovujú zbrojné embargo voči Stredoafrickej republike a zmrazenie finančných prostriedkov a hospodárskych zdrojov určitých osôb, ktoré vykonávajú alebo podporujú činnosti, ktoré ohrozujú mier, stabilitu alebo bezpečnosť Stredoafrickej republiky.
            
            
               (3)Bezpečnostná rada Organizácie Spojených národov 22. januára 2015 prijala rezolúciu č. 2196 (2015), ktorou sa rozširuje rozsah pôsobnosti zbrojného embarga a zmrazenia aktív. V rozhodnutí Rady 2015/.../SZBP sa Rada rozhodla zodpovedajúcim spôsobom rozšíriť rozsah pôsobnosti kritérií. 
            
            
               (4)Tieto opatrenia patria do rozsahu pôsobnosti Zmluvy o fungovaní Európskej únie, a preto sú na ich vykonávanie potrebné právne predpisy na úrovni Únie, najmä v záujme zabezpečenia ich jednotného uplatňovania hospodárskymi subjektmi vo všetkých členských štátoch.
            
            
               (5)Nariadenie (EÚ) č. 224/2014 by sa preto malo zmeniť,
            
            
         
         
            
               PRIJALA TOTO NARIADENIE:
            
            
               Článok 1
            
            
               Článok 5 ods. 3 nariadenia (EÚ) č. 224/2014 sa mení takto: 
            
            
               1. Písmeno e) sa nahrádza takto:
            
            
               „e)
                     poskytujú podporu ozbrojeným skupinám alebo zločineckým sieťam nezákonným využívaním prírodných zdrojov vrátane diamantov, zlata a voľne žijúcich organizmov a prírodných produktov alebo obchodovaním s nimi v Stredoafrickej republike alebo zo Stredoafrickej republiky;“. 
            
            
               2. Písmeno h) sa nahrádza takto:
            
            
               „h) 
                     zastávajú vedúce postavenie v niektorom zo subjektov označených sankčným výborom alebo poskytli podporu osobe alebo subjektu označeným sankčným výborom alebo konali v mene alebo podľa pokynov takejto osoby alebo subjektu;“.
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Ú. v. EÚ L 352, 24.12.2013, s. 51.
               
               
                  
                     (2)
                  Nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (Ú. v. EÚ L 70, 11.3.2014, s. 1).